  Виталий Пронин Яр ёросысь Лековай гуртЯр ёросын октябре улэм-вылэмзылы йылпумъянъёс лэсьтӥзы. Ёросын 15 пинал вордскиз, улонысь кошкиз 19-эз. Толэсь куспын 6 семья кылдӥз, 9-эз люкиськиз, 8 мурт атай луэмзэ пусйиз. Уже интыянъя центрлэн ивортэмезъя, уж утчасьёслэн лыдзы 130 пала, 78-сэ учётэ султытӥзы, 61 мурт аслыз кельшымон уж шедьтӥз.Гурт хозяйствоос пӧлын котькинлы адӟем карымон луо «Елово» огазеяськон, И. Веретенниковалэн, А. Ельцовлэн но В. Мышкинлэн фермер хозяйствооссы. Ёросысь вань хозяйствоос 696 тонна йӧл вузазы.Ростехнадзор ивортэмъя, ёросын улӥсьёс 5 техниказэс учётэ султытӥллям, 6 мурт руль сьӧрын ворттылон правозэ выльдэм. Нош ГИБДД-ын ужасьёс 231 муртэ алӥллям, 12 кудӟем водителез ӝегатӥллям.Людмила Куртеева Туспуктэмез: clubs.ya.ru  Теги: Яр  